તેઓ ઉજ્જૈનથી કાલોલ તરફ જતા વખતે કાર પંક્ચર પડી હતી. તેમની કારમાં સ્પેરવ્હીલ પણ અગાઉથી પંચર થયેલ હતું. આ જગ્યાએથી બંને તરફ પાંચ કિ.મી. સુધી કોઇ પંચર બનાવવાની સગવડ પણ ઉપલબ્ધ નહી હોઇ તેઓ નિ:સહાય હાલતમાં હોઇ અને જગ્યા ધાડ લૂટના ગુના બનવાની સંભાવનાવાળી જગ્યા હોઇ ઝાલાએ પરિસ્થિતિ પારખી હથિયારધારી પોલીસ તથા સરકારી વાહન તેઓની સુરક્ષા માટે તૈનાત કર્યુ હતું. આ સાથે કારનું પંચરવાળુ વ્હીલ કાઢવામાં મદદ કરી હાઇવે પેટ્રોલીંગમાં રહેલ મહિલા મોબાઇલને સ્થળ ઉપર બોલાવી તેમા ઉપરોક્ત પંચરવાળુ વ્હીલ પોલીસ સહાયતા કેન્દ્ર ઉપર મોકલી પંચર કરાવી મંગાવ્યું હતું.. આ કામગીરીમાં તેઓની સાથે સે.પો.સ.ઇ. વી.ડી.ખાંટ, હેડ કોન્સ અમૃતસિંહ, ડ્રા. પો.કો. કૃષ્ણકુમાર, હોમગાર્ડ સભ્ય કપીલભાઇ તથા મહિલા મોબાઇલમાં પેટ્રોલીંગમાં રહેલ કર્મચારીઓએ મદદ કરી હતી. આ કામગીરી બદલ કતવારા પોલીસ ટીમના સિની. પો.સ.ઇ. તથા સેકન્ડ પો.સ.ઇ.નાઓને રોકડ રૂપિયા 2000ના પુરસ્કારથી તથા છ પોલીસ કર્મચારી, હોમગાર્ડ, જી.આર.ડી. સહિત દરેકને રોકડ રૂ.1000 ના પુસ્કારથી સન્માનીત કરી જીલ્લા પોલીસ વડા હિતેશ જોયસરે તમામ પોલીસને પ્રજાભિમુખ કામગીરી કરવા ઉત્સાહ વધાર્યો હતો.